CELEX: 62013TA0693
Language: fi
Date: 2016-05-10 00:00:00
Title: Asia T-693/13: Unionin yleisen tuomioistuimen tuomio 10.5.2016 – Mikhalchanka v. neuvosto (Yhteinen ulko- ja turvallisuuspolitiikka — Valko-Venäjää koskevat rajoittavat toimenpiteet — Varojen ja taloudellisten resurssien jäädyttäminen — Rajoitukset, jotka koskevat pääsyä Euroopan unionin alueelle ja kauttakulkua sen kautta — Kantajan nimen pysyttäminen kyseessä olevien henkilöiden luettelossa — Toimittaja — Puolustautumisoikeudet — Perusteluvelvollisuus — Arviointivirhe)

20.6.2016   
            
            
               FI
            
            
               Euroopan unionin virallinen lehti
            
            
               C 222/12
            
         Unionin yleisen tuomioistuimen tuomio 10.5.2016 – Mikhalchanka v. neuvosto
   (Asia T-693/13) (1)
   
   ((Yhteinen ulko- ja turvallisuuspolitiikka - Valko-Venäjää koskevat rajoittavat toimenpiteet - Varojen ja taloudellisten resurssien jäädyttäminen - Rajoitukset, jotka koskevat pääsyä Euroopan unionin alueelle ja kauttakulkua sen kautta - Kantajan nimen pysyttäminen kyseessä olevien henkilöiden luettelossa - Toimittaja - Puolustautumisoikeudet - Perusteluvelvollisuus - Arviointivirhe))
   (2016/C 222/13)
   Oikeudenkäyntikieli: ranska
   
      Asianosaiset
   
   
      Kantaja: Aliaksei Mikhalchanka (Minsk, Valko-Venäjä) (edustaja: asianajaja M. Michalauskas)
   
      Vastaaja: Euroopan unionin neuvosto (asiamiehet: J.-P. Hix ja F. Naert)
   
      Oikeudenkäynnin kohde
   
   SEUT 263 artiklaan perustuva kanne, jolla vaaditaan Valko-Venäjää koskevista rajoittavista toimenpiteistä annetun päätöksen 2012/642/YUTP muuttamisesta 29.10.2013 annetun neuvoston päätöksen 2013/534/YUTP (EUVL 2013, L 288, s. 69) ja Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta 29.10.2013 annetun neuvoston täytäntöönpanoasetuksen (EU) N:o 1054/2013 (EUVL 2013, L 288, s. 1) kumoamista
   
      Tuomiolauselma
   
   
               1)
            
            
               Euroopan unionin neuvoston esittämä vaatimus lausunnon antamisen raukeamisesta hylätään.
            
         
               2)
            
            
               Seuraavat säädökset kumotaan siltä osin kuin ne koskevat Aliaksei Mikhalchankaa:
               
                           —
                        
                        
                           Valko-Venäjään kohdistuvista rajoittavista toimenpiteistä annetun päätöksen 2012/642/YUTP muuttamisesta 29.1.2013 annettu neuvoston päätös 2013/534/YUTP
                        
                     
                           —
                        
                        
                           Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta 29.10.2013 annettu neuvoston täytäntöönpanoasetus (EU) N:o 1054/2013.
                        
                     
         
               3)
            
            
               Euroopan unionin neuvosto vastaa omista oikeudenkäyntikuluistaan ja Mikhalchankan oikeudenkäyntikuluista.
            
         
      (1)  EUVL C 93, 29.3.2014.